Misa (upe)
Šis raksts ir par upi Zemgalē. Par citām jēdziena Misa nozīmēm skatīt nozīmju atdalīšanas lapu. Misa ir Iecavas labā krasta pieteka Zemgalē. Tā kā lielāko daļu Iecavas ūdeņu Velna grāvis caur Garozi novada Lielupē, Iecavas lejtecē lielāko daļu sastāda Misas ūdeņi. Misas ūdeņus intensīvi izmanto Olaines pilsētas un rūpnīcu vajadzībām, tādēļ papildu ūdens tiek pievadīts pa Daugavas—Misas kanālu no Ķekavas un Daugavas.